რიო-ნეგრო (ამაზონი)
რიო-ნეგრო (ესპ. Rio Negro – „შავი მდინარე“) — მდინარე სამხრეთ ამერიკაში, ამაზონის მარცხენა შენაკადი, რომელიც ამაზონს უერთდება ბრაზილიაში, ქალაქ მანაუსის სიახლოვეს. ნავსადგური ოკეანიდან 1600 კმ-ითაა დაშორებული, მაგრამ მაინც იღებს საზღვაო გემებს. მდინარის სიგრძე 2 250 კმ-ია, ხოლო აუზის ფართობი 691 000 კმ². რიო-ნეგრო სათავეს იღებს კოლუმბიაში, ანდების მთებში. შემდეგ გაედინება ვენესუელის ტერიტორიაზე, რის შემდეგაც გადადის ბრაზილიაში. კოლუმბიაში მას რიო-გაიანიას სახელით იცნობენ. მდინარის წყალი შავი ფერისაა, რაც რკინისა და ორგანული ნივთიერებების მაღალი შემცველობით არის განპირობებული.